OpenLLM-France/wikimedia huggingface dataset:
# Bathory

* Aquest article tracta sobre la família aristocràtica. Vegeu-ne altres significats a «Bathory (desambiguació)».
Els Bathory foren una de les famílies aristocràtiques més importants de l'Europa Central entre els segles XV i XVII. Els orígens d'aquesta família s'han de cercar al clan Gutkeled i el seu escat d'armes els fou concedit l'any 1325. La família Bathory es dividia en dues branques, d'una banda els Bathory Somlyo i d'altra els Bathory d'Ecsed. A ella van pertànyer membres notables com:
* István Bathory (1435–1493): Governador de Transsilvània. Cèlebre per la victòria que assolí sobres els turcs a Kenyermezae el 1479.
* Miklos Bathory (1435–1506): Bisbe de Vác.
* István Bathory (1477-1534): Governador de Transsilvània. Fou palatí d'Hongria, i contribuí molt a l'elecció de Ferran d'Àustria com rei d'Hongria.
* Esteve Bathory I (1533-1586): Fill gran d'István Bathory. Príncep de Transsilvània i posteriorment Rei de Polònia i Lituània.
* Cristòfol Bathory (1530-1581): Germà més petit d'Esteve Báthory. Príncep de Transsilvània de 1576 a 1581.
* Segimon Bathory (1572-1613). Fill de Cristofol Bathory. Príncep sobirà de Transsilvània. Mort a Praga el 1613. Casat el 1595 amb l'arxiduquessa austríaca Maria Cristina filla de Carles d'Estíria i cosina de l'emperador Rodolf II, amb el qual s'alià per combatre els turcs, als que venceren a Giurgevo, estipulà un conveni
* Andreu Bathory (1563–1599). Nebot d'Esteve, rei de Polònia, n. a Transsilvània el 1566 i m. el 1599. Cosí de Segimon Bathory. Elevat a la dignitat de Cardenal el 1584 i Príncep de Transsilvània el 1598, veient-se atacat pel voivoda Miquel el Valent, que el va vèncer i assassinà en la fugida.
* Griselda Bathory, Senyora hongaresa, neboda d'Esteve rei de Polònia, que en l'últim terç del segle xvi es casà amb Johann Zamoiski
* Gabriel Bathory (1589-1613). Nebot d'Andreu Bathory. Príncep de Transsilvània.
* Anna Bathory Princesa de Transsilvània, germana d'Esteve rei de Polònia, que va viure en el segle xvi. Va contraure matrimoni amb Jordi Bathory i fou la mare de la famosa Elisabet Bathory.
* Elisabet Bathory (7 d'agost de 1560 -21 d'agost de 1614). Neta del rei polonès Esteve Báthory. Va rebre el sobrenom de La comtessa sagnant pels seus presumptes crims.
* Clara Bathory Senyora pertanyent a la noblesa hongaresa, que visqué en el segle xv; casada en primeres nupcies amb Esteve de Drughet, en enviudar contragué segon matrimoni amb Antoni Losonczy, al que se suposa que emmetzinà.
* Sofia Bathory (1629 - castell de Munkacs, 1680). Neta de Gábor Bathory, casada amb Jordi II Rákóczy, amb aquest matrimoni es van unir les dues famílies dels Rákóczy i els Bathory. Va promoure l'Ortodòxia de l'Est en els seus dominis.
# Bedford (Ohio)

Bedford és una població dels Estats Units a l'estat d'Ohio. Segons el cens del 2000 tenia 14.214 habitants.

## Demografia

Segons el cens del 2000, Bedford tenia 14.214 habitants, 6.659 habitatges, i 3.682 famílies. La densitat de població era de 1.023,9 habitants/km².
Dels 6.659 habitatges en un 23,1% hi vivien nens de menys de 18 anys, en un 39,4% hi vivien parelles casades, en un 12,1% dones solteres, i en un 44,7% no eren unitats familiars. En el 39% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,85.
Per edats la població es repartia de la següent manera: un 20,5% tenia menys de 18 anys, un 6,9% entre 18 i 24, un 33% entre 25 i 44, un 20,9% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 85,6 homes.
La renda mediana per habitatge era de 36.943 $ i la renda mediana per família de 47.142 $. Els homes tenien una renda mediana de 36.524 $ mentre que les dones 27.851 $. La renda per capita de la població era de 20.076 $. Aproximadament el 5,5% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bedford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bedford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bedford (Indiana)

Bedford és una població dels Estats Units a l'estat d'Indiana. Segons el cens del 2000 tenia 13.768 habitants.

## Demografia

Segons el cens del 2000, Bedford tenia 13.768 habitants, 6.054 habitatges, i 3.644 famílies. La densitat de població era de 446,7 habitants per km².
Dels 6.054 habitatges en un 25% hi vivien nens de menys de 18 anys, en un 46,5% hi vivien parelles casades, en un 10,3% dones solteres, i en un 39,8% no eren unitats familiars. En el 35,5% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,2% tenia menys de 18 anys, un 8% entre 18 i 24, un 25,7% entre 25 i 44, un 23,2% de 45 a 60 i un 21,9% 65 anys o més.
L'edat mediana era de 41 anys. Per cada 100 dones de 18 o més anys hi havia 81,8 homes.
La renda mediana per habitatge era de 31.022 $ i la renda mediana per família de 39.462 $. Els homes tenien una renda mediana de 31.956 $ mentre que les dones 22.578 $. La renda per capita de la població era de 17.649 $. Entorn del 7,4% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bedford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Bedford». American Fact Finder. Oficina del Cens dels Estats Units, 12-01-2010.
# Bisbe de Zanzíbar

El bisbe de Zanzíbar o teixidor de Zanzíbar (Euplectes nigroventris) és una espècie d'ocell de la família dels plocèids (Ploceidae) que habita praderies i arbusts de zones pantanoses al sud-est de Kenya, est de Tanzània, nord de Moçambic, Zanzíbar i altres petites illes properes.

## Referències

* ↑ «Bisbe de Zanzíbar». Cercaterm. TERMCAT, Centre de Terminologia. Rev. 20/02/2022(català)
* ↑ Fitxa del Teixidor de Zanzíbar a la pàgina del SIOC Rev. 21/05/2013 (català)
# Bevatron

El Bevatron (Bilions d’eV [ a ] Synchrotron) va ser un accelerador de partícules, més exactament un sincrotró de protons de foc feble , situat al Lawrence-Berkeley National Laboratory, als Estats Units. Operat a partir del 1954, va permetre el descobriment de l'antiprotó el 1955, cosa que va resultar en el Premi Nobel de Física per a Emilio Gino Segrè i Owen Chamberlain el 1959.

## Bevalac

El Bevatron va rebre una nova vida el 1971, quan es va unir a l'accelerador lineal SuperHILAC com a injector d'ions pesats. La combinació dels dos dispositius va ser dissenyada per Albert Ghiorso, que el va anomenar Bevalac. Podria accelerar una gran varietat de nuclis estables a energies relativistes. Finalment es va desactivar el 1993.

## Referències

* ↑ «Bevalac Had Long Record of Historic Discoveries». [Consulta: 23 agost 2021].
* ↑ Stock, Reinhard «Relativistic nucleus–nucleus collisions: from the BEVALAC to RHIC» (en anglès). Journal of Physics G: Nuclear and Particle Physics, 30, 8, 2004, pàg. S633–S648. arXiv: nucl-ex/0405007. Bibcode: 2004JPhG...30S.633S. DOI: 10.1088/0954-3899/30/8/001.
* ↑ Lofgren, E. J. «ACCELERATOR DIVISION ANNUAL REPORTS, 1 JULY 1972 12/31/1974» (en anglès), 06-10-1975.
* ↑ Barale, J. «Performance of the Bevalac». IEEE Transactions on Nuclear Science, 22, 3, 01-06-1975, pàg. 1672–1674. Arxivat de l'original el 2015-01-30. Bibcode: 1975ITNS...22.1672B. DOI: 10.1109/TNS.1975.4327963 [Consulta: 23 agost 2021].
# Benton City (Missouri)

Benton City és una població dels Estats Units a l'estat de Missouri. Segons el cens del 2000 tenia 122 habitants.

## Demografia

Segons el cens del 2000, Benton City tenia 122 habitants, 53 habitatges, i 38 famílies. La densitat de població era de 471 habitants per km².
Dels 53 habitatges en un 24,5% hi vivien nens de menys de 18 anys, en un 62,3% hi vivien parelles casades, en un 3,8% dones solteres, i en un 28,3% no eren unitats familiars. En el 22,6% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,66.
Per edats la població es repartia de la següent manera: un 20,5% tenia menys de 18 anys, un 13,1% entre 18 i 24, un 27% entre 25 i 44, un 25,4% de 45 a 60 i un 13,9% 65 anys o més.
L'edat mediana era de 38 anys. Per cada 100 dones de 18 o més anys hi havia 125,6 homes.
La renda mediana per habitatge era de 41.250 $ i la renda mediana per família de 42.000 $. Els homes tenien una renda mediana de 24.861 $ mentre que les dones 18.750 $. La renda per capita de la població era de 16.112 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benton City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Benton City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Biennal d'Art Contemporani Català

La Biennal d'Art Contemporani Català, amb 18 edicions fins al 2012, és la biennal d'art contemporani més antiga de l'estat espanyol. Va néixer a Sant Cugat del Vallès l'any 1977 i amb els anys, s'ha convertit en un referent molt representatiu de l'art nascut amb la democràcia. Alguns del noms més coneguts actualment, a nivell nacional i internacional, han tingut en la biennal una primera plataforma de difusió de la seva creativitat, Tom Carr, Pep Agut, Ignasi Aballí, Susanna Solano, Perejaume… són alguns dels artistes reconeguts, que avui formen part de la història d'aquesta biennal.
Per a la seva edició de 2012, després de revisar 115 dossiers, el jurat ha seleccionat l'aportació plàstica dels artistes següents que viuen i treballen a Catalunya: Lúa Coderch, Loretta Firmani, Ayuko Hoshino, Laura López Balza, Clàudia Pagès Rabal, Francesc Ruiz Abad, Joan Saló Armengol, Sergi Serra Mir i Mireia Terrado Lozano.

## Referències

* ↑ «XVIII Biennal d'Art Contemporani Català 2012». Web. Generalitat de Catalunya, 01-03-2013. [Consulta: març 2013].
* ↑ «La Biennal d'Art Contemporani Català aposta per l'art jove». Diari Ara, 17-04-2012. ISSN: 2014-010X [Consulta: març 2013].
* ↑ La XVIII Biennal d'Art Contemporani Català 2012 es posa en marxa aquest febrer, Òmnium

## Enllaços externs

* Web oficial Arxivat 2013-06-11 a Wayback Machine.
# Ben Hope

Ben Hope (en gaèlic escocès Beinn Hòb pronunciat [peɲ hɔːp]}) és una muntanya situada al nord d'Escòcia. Té una alçada de 927 msnm i una prominència de 727 m. És el Munro que està més al nord, alçant-se sobre un terreny pla (erm desigual, cobert de torba) al sud-est del Loch Hope a Sutherland. La muntanya té forma aproximada de tascó triangular, amb una gran penya en l'oest, i dues carenes inferiors al sud i nord-est. Les flors alpines són abundants durant la temporada, encara que la terra sigui molt rocosa.
La principal ruta cap al cim comença a Strathmore, a l'oest de la muntanya, seguint el burn (rierol) Allt-na-caillich que flueix a través d'un buit en la penya que dona a l'oest. La ruta és escarpada i no exposada, però ben marcada. Apropar-se des de l'est és rar, ja que hi ha una àmplia extensió de l'erm cobert de bruc sense camins en aquella direcció. L'acostament des del Nord no és possible per senderistes, ja que no hi ha sendera oberta entre les penyes.
En un dia clar la vista des del cim inclou el Pentland Firth, Loch Eriboll i les muntanyes properes d'Arkle i Foinaven.
Just al sud d'Allt-na-caillich, en la carretera de Strathmore road, està el broch de Dùn Dornaigil.

## Referències

* ↑ Roddy Maclean. «Gaelic and Norse in the Landscape, Place names in Caithness and Sutherland» (pdf) (en english and scottish gaelic) p. 33. Wester Ross: Scottish Natural Heritage. Arxivat de l'original el 21 de setembre 2011. [Consulta: 19 juliol 2011].
* ↑ «Munromagic.com Ben Hope», 2013. [Consulta: 30 setembre 2013].

## Enllaços externs

* Panorama des del cim generat per ordinador Arxivat 2007-10-10 a Wayback Machine..
# Ben Hetherington

Ben Hetherington (Sedgefield, Comtat de Durham, 9 d'agost de 1995) és un ciclista anglès. Professional des del 2017, actualment a l'equip Memil Pro Cycling.

## Palmarès

* 2017
** Vencedor d'una etapa a la Volta al Marroc
* 2019
** Vencedor d'una etapa a la Volta al Marroc

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Blai Seselles

Blai Seselles va ser un cavaller i poeta del segle xv.
És autor de dues cançons de rima fàcil i enginyosa. La primera, Dona gentil e d'excel·lent natura, és una poesia amorosa en què el poeta dona consells morals a la dama a la qual s'adreça sota el senyal cims coronats.
A la segona composició, un Deseiximent e comiat d'amor, amb expressions pintoresques i inesperades el poeta celebra haver-se pogut alliberar de l'amor amb imatges que recorden les similituds marineres d'Ausiàs Marc.

## Referències

* ↑ «Blai Seselles». Gran Enciclopèdia Catalana. Barcelona: Grup Enciclopèdia Catalana.
* 1 2 Martín de Riquer (conde de Casa Dávalos); Joaquim Molas Història de la literatura catalana: Part antiga, per M. de Riquer. Ediciones Ariel, 1964, p. 74–76.
# Berkuleika

Berkuleika (en rus: Беркулейка) és un poble (un possiólok) de l'óblast d'Uliànovsk, a Rússia, que el 2010 tenia 61 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Bomba d'aigua del carrer Major

La Bomba d'aigua del carrer Major és una font de Montmeló (Vallès Oriental) protegida com a Bé Cultural d'Interès Local.

## Descripció

La construcció actual respon a una reforma que es va fer entorn la dècada de 1970, quan tota l'estructura de la font es va revestir de lloses de pedra. Anteriorment hi havia hagut un pou, se'n deia el pou de l'Hostal perquè es trobava al costat d'un hostal (actualment Hostal Serra), tot i que el forat del pou es troba al costat de la font. Es coneixia amb el nom de la bomba pel sistema d'extreure'n l'aigua tot fent girar un roda.

## Referències

* ↑ «Bomba d'aigua del carrer Major». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Bomba d'engranatges

Una bomba d'engranatges és un tipus de bomba de desplaçament positiu rotativa, que disposa d'un o més engranatges per tal de moure un líquid. El funcionament es basa en l'admissió d'un líquid entre el cos i els dents dels engranatges, que el transporten forçadament des de l'entrada de succió de la bomba fins a la sortida a pressió.

## Operació

El cas més general és el d'una bomba amb dos rodes d'engranatges formant dos eixos. Per un dels eixos s'aplica un parell, de manera que l'engranatge acoblat amb aquest eix és l'engranatge conductor L'altre engranatge, mogut per la força aplicada pels dents del conductor és l'engranatge conduït. El moviment dels engranatges provoca el desplaçament del fluid pels espais que formen els dents i el cos de la bomba, això és, per la part exterior, ja que la part entre eixos és estanca.
El fluid no pot retornar aigües avall degut a l'estanquitat aconseguida gràcies a unes mínimes toleràncies entre dents i cos de la bomba.
El fluid tampoc pot retornar aigües avall per la part central, degut a l'estanquitat proporcionada per la zona de contacte entre els dos engranatges, que tracta de minimitzar el possible volum que donaria lloc al retorn del fluid entre l'eix conductor i l'eix conduït mitjançant els perfils d'evolvent típics dels engranatges.

## Instal·lació

La instal·lació de bombes d'engranatges sol incorporar una derivació aigües avall just després de la sortida de pressió pels casos en què la pressió de sortida no és capaç de moure el fluid. Això és degut a pèrdues de càrrega o bloqueig dels mecanismes situats aigües amunt.
Dotar el sistema d'una derivació permet mantenir la pressió a la sortida de la bomba i manté la bomba en funcionament de manera segura sense arribar a forçar el mecanisme. En el cas de bombes de desplaçament positiu és necessari disposar de vàlvules de seguretat per tal de protegir la bomba de possibles bloqueigs.

## Disposicions

* Animació de bomba d'engranatges.
* Bomba d'engranatge intern (Gerotor) dissenyada per a la distribució d'oli dins de motors de combustió interna alternatius.
* Bomba d'engranatge intern (Gerotor) dissenyada per a fluids d'alta viscositat.
* Bomba d'engranatge intern (Gerotor)

## Vegeu també

* Engranatge
* Bomba (enginyeria)

## Referències

* ↑ Kolmetz, Karl. «Pump selection and sizing» (en anglès) p. 7, 2007. [Consulta: 2 gener 2011].
* 1 2 Manring, Noah D.; Kasaragadda, Suresh B. «The Theoretical Flow Ripple of an External Gear Pump» (en anglès). Journal of Dynamic Systems, Measurement, and Control , ASME, 125, pàg. 397. Arxivat de l'original el 2009-07-18 [Consulta: 2 gener 2011]. Arxivat 2009-07-18 a Wayback Machine.
* ↑ engineeringtoolbox.com. «Positive displacement pumps» (en anglès). [Consulta: 2 gener 2011].

## Enllaços externs

* http://www.monografias.com/trabajos14/bombas/bombas.shtml
* http://www.monografias.com/trabajos23/bombas-y-compresores/bombas-y-compresores.shtml
# Bir Guenduz

Bir Guenduz (en àrab بئر كندوز, Biʾr Gandūz; en amazic ⴱⵉⵔ ⴳⴰⵏⴷⵓⵣ) és una vila i comuna rural a l'extrem sud del Sàhara Occidental, sota control marroquí, que l'ha integrat a la província d'Auserd de la regió de Dakhla-Oued Ed-Dahab. Segons el cens de 2014 tenia una població total de 4.625 persones
És un lloc fronterer amb Mauritània a una altitud de 126 m i una població de menys de 50 habitants. Als camps de refugiats de Tindouf, a Algèria, és una daira de la wilaya d'Auserd a la RASD.

## Agermanaments

* Albacete
* Atarfe
* Torrejón de Ardoz
* Olesa de Montserrat

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Montserrat, Ajuntament d'Olesa de. «Gran èxit de participació en la festa solidària amb el poble sahrauí organitzada per ACAPS». Arxivat de l'original el 2020-03-24. [Consulta: 24 març 2020].
# Bob Bemer

Robert William Bemer (va néixer el 8 de febrer de 1920 a Sault Ste. Marie, Míchigan i va morir el 22 de juny de 2004 a Possum Kingdom Lake, Texas) va ser un informàtic conegut pels seus treballs a IBM a finals dels anys 50 i principis dels anys 60, i posteriorment a Honeywel Information Systems a Phoenix, a partir de 1974.

## Biografia

Es va graduar a l'escola de Cranbrook el 1936, es va llicenciar en matemàtiques a la Universitat d'Albion el 1940. També va aconseguir un certificat en enginyeria aeronàutica a l'Institut tècnic de Curtiss-Wright el 1941. Va començar la seva carrera com aerodinamista a la Douglas Aircraft Company el 1941 i va treballar a la RAND Corporation a partir de 1951, a IBM a partir de 1957 i a Honeywel Information Systems a partir de 1974. També va treballar per UNIVAC.
Va servir a la comissió que va amalgamar el disseny del llenguatge COMTRAN, amb el FLOW-MATIC de Grace Hooper i va produir així les especificacions del llenguatge COBOL. Va treballar en el comitè que va definir el codeset de l'ASCII el 1960, contribuint amb diversos caràcters que no havien estat utilitzats prèviament per les computadores incloent el caràcter ESC, el caràcter backslash, i els caràcters obre i tanca clau. Se'l coneix de vegades com el pare de l'ASCII.
Altres contribucions a destacar són la primera publicació del concepte de "Time sharing" i el primer intent de preparació per al problema de l'efecte 2000 ja el 1971. Va morir a Possum Kingdom Lake, Texas el dia 22 de juny del 2004, després d'una batalla contra el càncer.

## Vegeu també

* IBM Selectric
* BCD (6-bit)

## Referències

* ↑ Ramón Reichert; Annika Richterich; Pablo Abend Digital Culture & Society (DCS): Vol. 1, Issue 1 - Digital Material/ism. transcript Verlag, 31 octubre 2015, p. 51–. ISBN 978-3-8394-3153-5.
* ↑ «The Great Curly Brace Trace Chase». Computer History Vignettes. Bob Bemer, 07-07-2002. Arxivat de l'original el 2013-07-29.
* ↑ computerhope.com

## Enllaços externs

* Bob-Bemer - histo.cat
# Boomerang TV

Boomerang TV és una productora de televisió espanyola. Va ser creada el 1998 per Pepe Abril i Pedro Ricote, tots dos amb àmplia experiència com directius en diferents cadenes televisives espanyoles. L'empresa té la seu central a Madrid.
# Boone (Colorado)

Boone és una població dels Estats Units a l'estat de Colorado. Segons el cens del 2000 tenia 323 habitants.

## Demografia

Segons el cens del 2000, Boone tenia 323 habitants, 131 habitatges, i 89 famílies. La densitat de població era de 277,1 habitants per km².
Per edats la població es repartia de la següent manera: un 23,2% tenia menys de 18 anys, un 7,1% entre 18 i 24, un 22,6% entre 25 i 44, un 22,3% de 45 a 60 i un 24,8% 65 anys o més.
L'edat mediana era de 43 anys. Per cada 100 dones de 18 o més anys hi havia 89,3 homes.
La renda mediana per habitatge era de 26.250 $ i la renda mediana per família de 26.964 $. Els homes tenien una renda mediana de 26.563 $ mentre que les dones 21.875 $. La renda per capita de la població era de 18.628 $. Entorn del 7,8% de les famílies i el 16,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Boone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Boone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Arquibi

* Aquest article tracta sobre el metge grec. Vegeu-ne altres significats a «Arquibi d'Alexandria».
Arquibi (Archibius, Arkhíbios Ἀρχίβιος) va ser un cirurgià grec segurament del segle I aC, ja que va ser citat per Heliodor i per Galè.
Plini el Vell a la Naturalis Historia, menciona una persona amb aquest nom que va escriure una carta de contingut supersticiós a Antíoc, un rei de Síria. Però no se sap quin rei era ni si Arquibi era metge o el mateix personatge.

## Referències

* ↑ Smith, William (ed.). Dictionari of greek and roman biography and mithology. Vol.I. Londres: Walton and Maberly, 1841, p. 266.